INTERVIEW
INTERVIEW
सिटी रिपोर्टर टीवी एक्ट्रेस छवि पांडे का कहना है कि \\\"मैंने शास्त्रीय और सुगम संगीत सीखा है, कथक भी करती हूं लेकिन एक्टिंग का जूनून था। इसी कारण मैंने रेलवे की नौकरी से इस्तीफा दे दिया और मुबंई चली आई। मैंने एक्टिंग का हुनर संगीत के जरिए ही सीखा है। किसी किरदार की भावभ्ूमि को समझना आसान हो जाता है। वे सोमवार को इंदौर आई थीं।
सिटी भास्कर से बातचीत में उन्होंने कहा कि एक बार संगीत कार्यक्रम में गाना गा रही थी। कार्यक्रम में चीफ गेस्ट तत्कालीन रेल मंत्री लालू प्रसाद थे। उन्होंने मुझे 15 हजार का इनाम भी दिया था और कल्चर कोटे से नौकरी भी दिलाई थी लेकिन एक टीवी शो में सोनाली बेंद्रे के कमेंट ने ज़िंदगी ही पलट दी। उन्होंने कहा था कि तुम सुंदर हो, एक्टिंग में ट्राय करो।
पहले शो में लगातार 22 घंटे शूटिंग की
एक सीरियल में लीड रोल कर रही थी। बहुत काम था। शो के डायरेक्टर और प्रोडूसर से बार-बार कह रही थी कि मैं थक गई हूं, अब पैकअप करते हैं। तकरीबन 22 घंटे हो गए थे शूटिंग करते हुए लेकिन प्रोड्यूसर नहीं माने। हालत इतनी खराब होने लगी कि चक्कर खाकर बेहोश हो गई।
संगीत में ही खोज ली एक्टिंग
मैंने अपनी पहली टेलीफिल्म में सारे गाने खुद गाए थे। एक्टिंग के साथ सिंगिंग जारी रखे हूं। सच कहूं तो संगीत की राह पर चलकर ही अदाकारी का हुनर सीखा है। सेट पर जब भी फ्री टाइम मिलता है हारमोनियम और तानपुरे के साथ रिय़ाज करती हूं। डांस इसलिए करती हूं कि यह मुझे बेहतर एक्ट्रेस बनाता है। मेरे पापा एक्टिंग के खिलाफ थे लेकिन मां मेरे साथ थी। उनके सपोर्ट के कारण ही मैं आज इस मुकाम पर हूं।
टीवी एक्ट्रेस छवि पांडे के कॅरियर में सोनाली बेंद्रे का कमेंट रहा गेमचेंजर
सोमवार को शहर आई टीवी कलाकार छवि पांडे ने साझा की अपने मन की बातें-
संगीत की राह पर चलकर ही सीखा अदाकारी का हुनर
eng_Latn eng_Latn hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva